

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.09.2024. Nr. \_\_\_\_\_

**Par ēdināšanas maksas noteikšanu**

**Sabiles pirmsskolas izglītības iestādes “Vīnodziņa” un**

**Rojas vidusskolas pirmsskolas vecuma izglītojamajiem**

Ar Talsu novada domes 2024.gada 21.februāra lēmumu Nr.34 “Par grozījumiem Talsu novada domes 28.02.2023. lēmumā Nr. 72 “Par ēdināšanas izmaksu segšanu Talsu novada izglītības iestāžu izglītojamiem”” nolemts nenodrošināt brīvpusdienas visiem pirmsskolas izglītības programmas otrā obligātās apmācības gada izglītojamajiem.

Ņemot vērā, ka Sabiles pirmsskolas izglītības iestādes “Vīnodziņa” bērniem, kuri mācās Sabiles pamatskolas ēkā, un pirmsskolas vecumposma bērniem Rojas vidusskolā ēdināšanu nodrošina uzņēmējs, ēdināšanas maksā ir iekļautas visas izmaksas, tai skaitā ēdiena pagatavošanas izmaksas.

Nolūkā nodrošināt vienlīdzīgu attieksmi pirmsskolas bērnu ēdināšanas maksas, ko sedz vecāki, nosacījumos nepieciešams precizēt vecākiem sedzamo ēdināšanas maksas daļu Sabiles pirmsskolas izglītības iestādē “Vīnodziņa” un Rojas vidusskolā.

Ar Talsu novada pašvaldības 2023.gada 5.decembra izpilddirektora lēmumu Nr. TNPCP/23/4-37/54 “Par ēdiena pasniegšanas pakalpojuma izglītības iestādēs, kurās ēdiena sagatavošanu nodrošina Talsu novada pašvaldība, maksu” noteikts, ka Sabiles pirmsskolas izglītības iestādes “Vīnodziņa” izglītojamajiem no 3 līdz 6 gadiem noteikta ēdināšanas maksa 1,50 EUR (viens *euro,* 50 centi) dienā un Rojas pirmsskolas izglītības iestādē “Zelta zivtiņa” izglītojamajiem no 3 līdz 6 gadiem noteikta ēdināšanas maksa 1,82 EUR (viens *euro,* 82 centi) dienā.

Starp Talsu novada pašvaldību (turpmāk – Pašvaldība) un SIA “Saltums Kandavā” 2023.gada 4.septembrī noslēgtais līgums Nr. SPSK/23/4-6/43/SL nosaka ēdināšanas maksu pirmsskolas vecuma bērniem Sabiles pamatskolas ēkā 4,60 EUR (četri *euro*, 60 centi), ieskaitot pievienotās vērtības nodokli (turpmāk – PVN), savukārt, starp Pašvaldību un SIA “Saltums Kandavā”, 2023.gada 1.septembrī noslēgtais līgums Nr. RVSK/23/2-6/5/PAKL nosaka ēdināšanas maksu pirmsskolas vecuma bērniem Rojas vidusskolā 3,50 EUR (trīs *euro*, 50 centi), ieskaitot PVN.

Ņemot vērā augstāk minēto, 2024.gadā laika periodam no 2024.gada 1.septembra līdz 2024.gada 31.decembrim nepieciešamais Pašvaldības finansējums ir 4269,60 EUR (četri tūkstoši divi simti sešdesmit deviņi *euro,* 60 centi).

|  |  |  |  |  |  |  |
| --- | --- | --- | --- | --- | --- | --- |
| **Iestāde** | **Līgumcena** | **Vecāku maksas daļa** | **Pašvaldības maksas daļa** | **Izglītojamo skaits** | **Pašvaldības daļas summa dienā, ievērtējot apmeklējumu 0,9** | **Pašvaldības daļas summa 2024.gada septembris- decembris**  **(80 dienas)** |
| Sabiles PII “Vīnodziņa” | 4,60 € | 1,50 € | 3,10 € | 11 | 30,69 € | 2 455,20 € |
| Rojas vidusskola | 3,50 € | 1,82 € | 1,68 € | 15 | 22,68 € | 1 814,40 € |
|  |  |  |  | **KOPĀ** | **53,37 €** | **4 269,60 €** |

Pamatojoties uz Izglītības likuma 17.panta trešās daļas 3. un 11. apakšpunktu un Talsu novada domes 2024.gada 18.septembra Finanšu komitejas atzinumu,

**Talsu novada pašvaldības dome nolemj:**

1. Noteikt, ka Sabiles pirmsskolas izglītības iestādes “Vīnodziņa” izglītojamo, kuri pirmskolas izglītības programmu apgūst Sabiles pamatskolas ēkā, vecāki sedz ēdināšanas maksu, kas līdzvērtīga Sabiles pirmsskolas izglītības iestādes “Vīnodziņa” no 3 līdz 6 gadu vecumposma izglītojamajiem noteiktajai ēdināšanas maksai (uz lēmuma pieņemšanas brīdi **1,50 EUR** (viens *euro,* 50 centi)).
2. Noteikt ēdināšanas maksu Rojas vidusskolas pirmsskolas izglītības programmas izglītojamajiem Rojas pirmsskolas izglītības iestādes “Zelta zivtiņa” no 3 līdz 6 gadu vecumposma izglītojamo ēdināšanas maksas apmērā (uz lēmuma pieņemšanas brīdi **1,82 EUR** (viens euro, 82 centi)).
3. Ēdināšanas maksas starpību, kas radusies starp ēdināšanas maksas līgumcenu ar uzņēmējiem un šī lēmuma 1. un 2. punktā noteikto ēdināšanas maksu, segt no Talsu novada pašvaldības 2024.gada budžeta līdzekļiem.
4. Noteikt, ka šī lēmuma 3.punktā minētajam mērķim piešķirto finansējumu izglītības iestāde nedrīkst izlietot citam mērķim.

Domes priekšsēdētājs A. Āboliņš

Gaiziņa 26185617

[vesma.gaizina@talsi.lv](mailto:vesma.gaizina@talsi.lv)

Lēmumu nosūtīt:

1. Finanšu un grāmatvedības nodaļai;
2. Talsu novada Izglītības pārvaldei;
3. Sabiles pirmsskolas izglītības iestādei “Vīnodziņa”;
4. Rojas vidusskolai.