

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.09.2024. Nr. \_\_\_\_\_

**Par grozījumu 2022. gada 6. maija līgumā Nr. TNPCA/22/9-23/197/PAKL par sabiedrisko ūdenssaimniecības pakalpojumu sniegšanu**

Pašvaldību likuma 4. panta pirmās daļas 1. punkts nosaka, ka viena no pašvaldības autonomajām funkcijām ir organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds. Savukārt, Pašvaldību likuma 10. panta pirmās daļas 19. punkts nosaka, ka domes kompetencē ir lemt par kārtību, kādā izpildāmas pašvaldības autonomās funkcijas.

Saskaņā ar Ūdenssaimniecības pakalpojumu likuma 6. panta pirmo daļu, pašvaldība organizē ūdenssaimniecības pakalpojumu sniegšanu savā administratīvajā teritorijā. Vietējās pašvaldības dome nosaka pašvaldības iestādi, kas pašvaldības administratīvajā teritorijā sniedz sabiedriskos ūdenssaimniecības pakalpojumus un citus noteikta veida ūdenssaimniecības pakalpojumus, vai pilnvaro komersantu sniegt sabiedriskos ūdenssaimniecības pakalpojumus, noslēdzot ar to līgumu par sabiedrisko ūdenssaimniecības pakalpojumu sniegšanu visā pašvaldības administratīvajā teritorijā vai tās daļā.

Starp Talsu novada pašvaldību (turpmāk – Pašvaldība) un SIA “TALSU ŪDENS” (turpmāk – Sabiedrība) 2022. gada 6. maijā tika noslēgts līgums Nr. TNPCA/22/9-23/197/PAKL par sabiedrisko ūdenssaimniecības pakalpojumu sniegšanu (turpmāk – Līgums), ar kuru Pašvaldība piešķīrusi Sabiedrībai īpašas tiesības sniegt sabiedriskos ūdenssaimniecības pakalpojumus Talsu novada Talsu, Stendes, Valdemārpils, Sabiles pilsētās, Ārlavas, Īves, Laidzes, Lībagu, Lubes, Valdgales, Abavas, Strazdes, Virbu, Balgales, Ķūļciema, Laucienes, Ģibuļu, Mērsraga, Kolkas un Dundagas pagastos.

Talsu novada dome 2023. gada 28. februārī pieņēma lēmumu Nr. 84 “Par SIA “TALSU NAMSAIMNIEKS”, SIA “TALSU ŪDENS” un SIA “Rojas DzKU” reorganizācijas uzsākšanu”, ar kuru nolemts uzsākt Sabiedrības, SIA “TALSU NAMSAIMNIEKS” un SIA “Rojas DzKU” reorganizācijas procesu sadalīšanas ceļā, sašķeļot SIA “Rojas DzKU” un attiecīgās daļas pievienojot Sabiedrībai un SIA “TALSU NAMSAIMNIEKS”. Saskaņā ar 2024. gada 13. jūnijā noslēgtā Reorganizācijas līguma (turpmāk – Reorganizācijas līgums) 4.7. punktu, SIA “Rojas DzKU” darījumi Sabiedrības grāmatvedībā tiek uzskatīti par Sabiedrības darījumiem ar 2024. gada 1. augustu, kas nozīmē, ka Sabiedrība faktiski nodrošina sabiedriskos ūdenssaimniecības pakalpojumus Rojas pagastā, un nepieciešams veikt grozījumus Līgumā, papildinot to ar Rojas pagasta teritoriju.

Ņemot vērā minēto un pamatojoties uz Pašvaldību likuma 4. panta pirmās daļas 1. punktu un 10. panta pirmās daļas 19. punktu, Ūdenssaimniecības pakalpojumu likuma 6. panta pirmo daļu, 2024. gada 18. septembra Finanšu komitejas atzinumu,

**Talsu novada pašvaldības dome nolemj:**

1. Grozīt starp Pašvaldību un Sabiedrību noslēgtā 2022. gada 6. maija līguma Nr. TNPCA/22/9-23/197/PAKL par sabiedrisko ūdenssaimniecības pakalpojumu sniegšanu 1.2. punktu, aiz vārda *“Dundagas”* papildinot ar vārdu *“Rojas”*.
2. Atzīt par spēku zaudējušu starp Pašvaldību un SIA “Rojas DzKU” noslēgto 2023. gada 29.  decembra līgumu par sabiedrisko ūdenssaimniecības pakalpojumu sniegšanu Nr.  TNPCP/23/9-23/898/L.

Domes priekšsēdētājs A. Āboliņš

Slavinska 28393940

[daira.slavinska@talsi.lv](mailto:daira.slavinska@talsi.lv)

Lēmumu nosūtīt:

1. SIA “TALSU ŪDENS”;
2. SIA “Rojas DzKU”;
3. Kapitāla daļu turētāja pārstāvim;
4. Juridiskajam, iepirkumu un kapitālsabiedrību uzraudzības departamentam;
5. Finanšu un grāmatvedības departamentam;