

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.09.2024. Nr. \_\_\_\_\_

**Par nekustamā īpašuma “Strazdes bērnunams”, Strazdes pagastā, Talsu**

**novadā, nodošanu atsavināšanai un izsoles noteikumu apstiprināšanu**

Talsu novada pašvaldības (turpmāk – Pašvaldība) īpašumā ir nekustamais īpašums “Strazdes bērnunams”, Strazdes pagastā, Talsu novadā, kadastra numurs 88860020099 (turpmāk – Nekustamais īpašums), kas Kurzemes rajona tiesas Strazdes pagasta zemesgrāmatas nodalījumā Nr.100000200540 reģistrēts uz Pašvaldības vārda.

Saskaņā ar Valsts zemes dienesta Kadastra informācijas sistēmas teksta datiem (turpmāk – Kadastrs) Nekustamais īpašums sastāv no vienas zemes vienības ar kadastra apzīmējumu 88860020099 (turpmāk – Zemes vienība), būves ar kadastra apzīmējumu 88860020099001 un nosaukumu “Bērnunams”, būves ar kadastra apzīmējumu 88860020099002 un nosaukumu “Atdzelžošanas iekārtu būve (stacija)”, būves ar kadastra apzīmējumu 88860020099003 un nosaukumu “Ēka”, būves ar kadastra apzīmējumu 88860020099004 un nosaukumu “Ēka”, būves ar kadastra apzīmējumu 88860020099012 un nosaukumu “Šķūnis” un būves ar kadastra apzīmējumu 88860020099013 un nosaukumu “Pagrabs”. Nekustamā īpašuma kadastrālā vērtība noteikta 20 110,00 EUR (divdesmit tūkstoši viens simts desmit *euro,* 00 centi).

Nekustamais īpašums nav iznomāts un nav nepieciešams Pašvaldības iestādēm pašvaldības funkcijas nodrošināšanai.

Saskaņā ar Publiskas personas mantas atsavināšanas likuma (turpmāk – Likums) 4. panta pirmo daļu atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Saskaņā ar Likuma 3. panta pirmās daļas 1. punktu publiskas personas nekustamo un kustamo mantu var atsavināt pārdodot izsolē.

Saskaņā ar Likuma 5. panta pirmo daļu, atļauju atsavināt atvasinātas publiskas personas nekustamo īpašumu dod attiecīgās atvasinātās publiskās personas lēmējinstitūcija.

Pašvaldība saskaņā ar Publiskas personas mantas atsavināšanas likuma 8. pantu ir veikusi Nekustamā īpašuma tirgus cenas noteikšanu, pieaicinot sertificētu vērtētāju. Sertificēts vērtētājs noteicis Nekustamā īpašuma tirgus vērtību 47 000,00 EUR (četrdesmit septiņi tūkstoši *euro,* 00 centi). Novērtēšanas izmaksas ir 300,00 EUR (trīs simti *euro*, 00 centi)

Pašvaldības mantas iznomāšanas un atsavināšanas komisija 2023. gada 14. martā nolēma ieteikt nodot Nekustamo īpašumu atsavināšanai, rīkojot elektronisku izsoli.

Pamatojoties uz Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 3. panta pirmās daļas 1.  punktu, 4. panta pirmo daļu, 5. panta pirmo daļu, 8. panta septīto daļu, 9. panta otro daļu, 10.  panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.  panta 2. punktu, Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 11.5. apakšpunktu, Talsu novada pašvaldības mantas iznomāšanas un atsavināšanas komisijas 2023. gada 14. marta lēmumu, Finanšu komitejas 2024.  gada 18. septembra atzinumu,

**Talsu novada pašvaldības dome nolemj:**

1. Nodot atsavināšanai nekustamo īpašumu “Strazdes bērnunams”, Strazdes pagastā, Talsu novadā, kadastra numurs 88860020099 (turpmāk – Nekustamais īpašums).
2. Noteikt atsavināšanas veidu – pārdošana elektroniskā izsolē ar augšupejošu soli.
3. Noteikt Nekustamā īpašuma nosacīto cenu 47 300,00 EUR (četrdesmit septiņi tūkstoši trīs simti *euro*, 00 centi) un samaksas termiņu – pieci gadi no pirkuma līguma noslēgšanas dienas.
4. Apstiprināt Nekustamā īpašuma izsoles noteikumus saskaņā pielikumu.

Domes priekšsēdētājs A. Āboliņš

Tabulēvica 20215090

[diana.tabulevica@talsi.lv](mailto:diana.tabulevica@talsi.lv)

Lēmumu nosūtīt:

1. Nekustamā īpašuma un vides aizsardzības departamentam;
2. Finanšu un grāmatvedības departamentam;
3. Juridiskā, iepirkumu un kapitālsabiedrību uzraudzības departamentam;
4. Sabiles un Stendes apvienības pārvaldei.