

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.09.2024. Nr. \_\_\_\_\_

**Par pilnvarojumu SIA “Magnum Social & Medical Care” sniegt vispārējas tautsaimnieciskas nozīmes pakalpojumu Talsu novadā – sniegt ģimeniskai videi pietuvinātu aprūpes pakalpojumu pensijas vecuma personām**

Talsu novada pašvaldībā (turpmāk – Pašvaldība) 2024.gada 6.augustā saņemts Sabiedrības ar ierobežotu atbildību “Magnum Social & Medical Care”, reģistrācijas numurs 54103141561, aprūpes centra “RŪRE” (turpmāk- Iesniedzējs) 2024.gada 5.augusta iesniegums ar informāciju, ka Iesniedzējs ir sociālās un veselības aprūpes iestāde, kas sniedz ilgstošas sociālās aprūpes un sociālās rehabilitācijas institūcijas, veselības punkta ilgstošas sociālās aprūpes un sociālās rehabilitācijas institūcijā, paliatīvās aprūpes slimnīcas, dienas centra personām ar garīga rakstura traucējumiem visu vecumu un dzimumu personām, sociālā aprūpe mājas un paliatīvā aprūpe mājas pakalpojumus.

Iesniegumā norādīts, ka Iesniedzējs noslēdzis ilgtermiņa nomas līgumu par būves ar kadastra apzīmējumu 88680070125021 un adresi “Viesnīca”, Laidzē, Laidzes pagastā, Talsu novadā, nomu, lai izveidotu ilgstošas sociālās aprūpes un sociālās rehabilitācijas institūciju, kurā tiktu nodrošināta pilnvērtīga sociālā un veselības aprūpe 180 personām.

Lai attīstītu ilgstošas sociālās aprūpes un sociālās rehabilitācijas pakalpojumus ģimeniskai videi pietuvinātos apstākļos, Iesniedzējs vēlas Talsu novadā uzbūvēt 3 tipveida vienstāvu ēkas, kurās nodrošinātu ģimeniskai videi pietuvinātus sociālos pakalpojumus 48 klientiem, nodrošinot pakalpojuma sniegšanu šajās ēkās.

Lai realizētu iesniegumā minēto ieceri, Iesniedzējs plāno piedalīties Centrālās finanšu un līgumu aģentūras (turpmāk – CFLA) organizētajā atlases procedūrā saskaņā ar Ministru kabineta 2023.gada 22.augusta noteikumiem Nr.475 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.3.i. investīcijas "Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām" otrās kārtas īstenošanas un uzraudzības noteikumi” (turpmāk - MK noteikumi Nr.475).

Iesniegumā Iesniedzējs norāda, ka projektu realizēs līdz 2026.gada 30.jūnijam un projekta īstenošana notiks izmantojot projekta un Iesniedzēja resursus.

Iesniegumā Iesniedzējs lūdz izskatīt iespēju Iesniedzējam būvēt Talsu novadā projektā paredzētās 3 tipveida ēkas un sniegt tajās ģimeniskai videi pietuvinātus sociālos pakalpojumus noslēdzot ar Iesniedzēju pilnvarojuma līgumu atbilstoši MK noteikumu Nr.475.

Saskaņā ar MK noteikumiem Nr.475 apstiprināta ģimeniskai videi pietuvināta aprūpes pakalpojumu pensijas vecuma personām infrastruktūras izveides atbalsta programma. Atbalsta programmas mērķis ir nodrošināt pāreju no institucionālas ilgtermiņa aprūpes sniegšanas uz kopienā balstītas aprūpes modeli un attīstīt ģimeniskai videi pietuvināta sociālā pakalpojuma pieejamību pašvaldībās pensijas vecuma personām, saglabājot personas neatkarību un tās aprūpē iesaistīto ģimenes locekļu nodarbinātību.

Saskaņā ar MK noteikumu Nr.475 4.2.punktu, investīcijas otrās kārtas mērķa grupa ir pensijas vecuma personas, kurām pašvaldības sociālais dienests ir piešķīris ilgstošas sociālās aprūpes un sociālās rehabilitācijas pakalpojumu institūcijā, ja izdevumus par šo pakalpojumu ne vairāk kā 85 procentu apmērā no Sociālo pakalpojumu un sociālās palīdzības likuma 13.1panta trešajā daļā minētās pensijas vai atlīdzības, vai šā likuma 29. panta otrās daļas 1. punktā minētajiem pabalstiem, pārējo daļu līdzfinansējot pašvaldībai, sedz pensijas vecuma persona, kurai nav piešķirts trūcīgas vai maznodrošinātas mājsaimniecības statuss, vai viņas apgādnieki no saviem līdzekļiem, ja mērķa grupas persona nespēj samaksāt par minēto pakalpojumu.

Saskaņā ar MK noteikumu Nr.475 14.2. un 48.11.punktu, investīcijas otrās kārtas ietvaros projekta iesniedzējs, kas pēc projekta iesnieguma apstiprināšanas un līguma noslēgšanas ir finansējuma saņēmējs var būt sociālo pakalpojumu sniedzējs – komersants, biedrība vai nodibinājums, kurš ar pašvaldību noslēdzis pilnvarojuma līgumu par vispārējās tautsaimnieciskas nozīmes pakalpojuma sniegšanu pensijas vecuma personām, kurām pašvaldības sociālais dienests ir piešķīris ilgstošas sociālās aprūpes un sociālās rehabilitācijas pakalpojumu institūcijā, ja izdevumus par šo pakalpojumu sedz pensijas vecuma persona, kurai nav piešķirts trūcīgas vai maznodrošinātas mājsaimniecības statuss, vai viņas apgādnieki no saviem līdzekļiem, ja mērķa grupas persona nespēj samaksāt par minēto pakalpojumu.

Saskaņā ar MK noteikumu Nr.475 48.12.3.punktu, vispārējas tautsaimnieciskas nozīmes pakalpojuma sniegšanas laikposms nav ilgāks par 10 gadiem.

Saskaņā ar Pašvaldību likuma 4.panta pirmās daļas 9.punktu, pašvaldības autonomā funkcija ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus.

Saskaņā ar Talsu novada attīstības programmas 2022.–2028. gadam, ilgtermiņa mērķis SM1 "Izglītota, aktīva un radoša sabiedrība", vidēja termiņa prioritāte VTP2 “Radoša, enerģiska un veselīga sabiedrība”, rīcības virziens RV7 “Sociālā aizsardzība un pakalpojumi” uzdevums U18. “Pilnveidot sociālo palīdzību un sociālo pakalpojumu nodrošinājumu”, rīcība R18.6. "Uzlabot sociālo pakalpojumu pieejamību".

Projekta ietvaros paredzēta trīs tipveida ēku būvniecība uz zemes vienības ar kadastra apzīmējumu 88680070058 un nosaukumu “Bērnudārzs”, Laidzē, Laidzes pagastā, Talsu novadā, daļas, kurās sniegt ģimeniskai videi pietuvināta sociālā pakalpojuma pieejamību pašvaldībās pensijas vecuma personām, saglabājot personas neatkarību un tās aprūpē iesaistīto ģimenes locekļu nodarbinātību, tajā skaitā, pensijas vecuma personām, kurām nepieciešams nodrošināt noteiktas manipulācijas (medikamentu ievade, enterālo barošanu ar zondi, brūču apkopšana un pārsiešana, mākslīgo atveru kopšana t.sk. traheostomas kopšana) un citas manipulācijas, lai nodrošinātu pakalpojuma saņēmēja vajadzības un uzlabotu tā dzīves kvalitāti.

Ņemot vērā minēto, pamatojoties uz Pašvaldību likuma 10.panta pirmās daļas 21.punktu, Ministru kabineta 2023.gada 22.augusta noteikumu Nr.475 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.3.i. investīcijas "Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām" otrās kārtas īstenošanas un uzraudzības noteikumi” 4.2., 14.2. un 48.1 punktu, Finanšu komitejas 2024.gada 18.septembra atzinumu,

**Talsu novada pašvaldības dome nolemj:**

1. Pilnvarot Sabiedrību ar ierobežotu atbildību “Magnum Social & Medical Care”, reģistrācijas numurs 54103141561, sniegt vispārējas tautsaimnieciskas nozīmes pakalpojumu Talsu novadā, sniedzot ģimeniskai videi pietuvinātu aprūpes pakalpojumu pensijas vecuma personām, tajā skaitā, pensijas vecuma personām, kurām nepieciešams nodrošināt noteiktas manipulācijas (medikamentu ievade, enterālo barošanu ar zondi, brūču apkopšana un pārsiešana, mākslīgo atveru kopšana t.sk. traheostomas kopšana) un citas manipulācijas.
2. Slēgt pilnvarojuma līgumu ar Sabiedrību ar ierobežotu atbildību “Magnum Social & Medical Care”, reģistrācijas numurs 54103141561, par lēmuma 1. punktā noteiktā pakalpojuma sniegšanu, pilnvarojuma līgumā ietverot Ministru kabineta 2023.gada 22.augusta noteikumu Nr.475 nosacījumus (līguma projekts pielikumā).
3. Pilnvarot Talsu novada pašvaldības izpilddirektoru Talsu novada pašvaldības vārdā parakstīt lēmuma 2.punktā noteikto pilnvarojuma līgumu ar Sabiedrību ar ierobežotu atbildību “Magnum Social & Medical Care”, reģistrācijas numurs 54103141561.

Domes priekšsēdētājs A. Āboliņš

Tabulēvica 20215090

[diana.tabulevica@talsi.lv](mailto:diana.tabulevica@talsi.lv)

Lēmumu nosūtīt:

1. Iesniedzējam;
2. Nekustamā īpašuma un vides aizsardzības departamentam;
3. Finanšu un grāmatvedības departamentam;
4. Juridiskā, iepirkumu un kapitālsabiedrību uzraudzības departamentam;
5. Laidzes un Vandzenes pagasta apvienības pārvaldei.