**Pilnvarojuma līgums NR.\_\_\_**

**par vispārējas tautsaimnieciskas nozīmes pakalpojuma sniegšanu – ģimeniskai videi pietuvināta aprūpes pakalpojuma sniegšanu**

*Talsi Dokuments satur laika zīmogu*

**Talsu novada pašvaldība** reģistrācijas numurs 90009113532, juridiskā adrese Kareivju iela 7, Talsi, Talsu novads, LV-3201, (turpmāk – Pašvaldība), kuru uz Talsu novada domes 2023. gada 30. marta saistošo noteikumu Nr. 7” Talsu novada pašvaldības nolikums” pamata pārstāv izpilddirektors Agris Rozenfelds, no vienas puses, un

**Sabiedrība ar ierobežotu atbildību “Magnum Social & Medical Care”**, vienotais reģistrācijas Nr. 54103141561, juridiskā adrese: Labraga iela 11, Liepāja, Liepājas novads, LV – 3414, (turpmāk – Pilnvarotais), kuru uz statūtu pamata pārstāv valdes loceklis /\_\_\_\_\_\_\_\_\_\_\_\_\_\_\_\_/, no otras puses, (turpmāk – abi kopā un katrs atsevišķi – Puses/Puse),

pamatojoties uz:

1. Ministru kabineta 2023. gada 22. augusta noteikumu Nr.475 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.3.i. investīcijas "Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām" otrās kārtas īstenošanas un uzraudzības noteikumi” (turpmāk – MK noteikumi Nr.475) 48.11.apakšpunktu;
2. Eiropas Komisijas 2011. gada 20. decembra lēmuma Nr.2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – EK lēmums 2012/21/ES) 4. pantu;
3. Talsu novada domes 2021.gada 26.augusta saistošajiem noteikumiem Nr.11 “Par sociālajiem pakalpojumiem”;
4. Talsu novada domes 2024.gada 28.septembra lēmumu Nr.\_\_ “Par pilnvarojumu SIA “Magnum Social & Medical Care” sniegt vispārējas tautsaimnieciskas nozīmes pakalpojumu Talsu novadā – sniegt ģimeniskai videi pietuvinātu aprūpes pakalpojumu pensijas vecuma personām”;

noslēdz pilnvarojuma līgumu par vispārējas tautsaimnieciskas nozīmes pakalpojuma sniegšanu (turpmāk – Līgums), kas sniegtu ģimeniskai videi pietuvinātu aprūpes pakalpojumu pensijas vecuma personām, tajā skaitā pensijas vecuma personām, kurām nepieciešams nodrošināt noteiktas manipulācijas (medikamentu ievade, enterālā barošana caur zondi, brūču apkopšana un pārsiešana, mākslīgo atveru (stomu) kopšana un citas medicīniskas manipulācijas), ievērojot MK noteikumu Nr.475 nosacījumus, par sekojošo:

1. **Līguma priekšmets**
   1. Pašvaldība pilnvaro un Pilnvarotais apņemas sniegt **vispārējas tautsaimnieciskas nozīmes pakalpojumu, kas paredz sniegt ģimeniskai videi pietuvinātu** aprūpes **pakalpojumu pensijas vecuma personām** atbilstoši MK noteikumu Nr.475 nosacījumiem nekustamajā īpašumā “Bērnudārzs”, Laidzē, Laidzes pagastā, Talsu novadā (turpmāk – vispārējas tautsaimnieciskas nozīmes pakalpojums).
   2. Pašvaldība piešķir Pilnvarotajam īpašās tiesības sniegt vispārējas tautsaimnieciskas nozīmes pakalpojumu.
   3. Līguma 1. punktā noteiktā pakalpojuma mērķa grupa ir pensijas vecuma personas, kurām pašvaldības Sociālais dienests ir piešķīris ilgstošas sociālās aprūpes un sociālās rehabilitācijas pakalpojumu institūcijā, un kurām nav piešķirts trūcīgas vai maznodrošinātas mājsaimniecības statuss, tajā skaitā, pensijas vecuma personas, kurām pašvaldības Sociālais dienests ir piešķīris ilgstošas sociālās aprūpes un sociālās rehabilitācijas pakalpojumu institūcijā, un kurām nav piešķirts trūcīgas vai maznodrošinātas mājsaimniecības statuss un nepieciešams nodrošināt noteiktas manipulācijas (medikamentu ievade, enterālā barošana caur zondi, brūču apkopšana un pārsiešana, mākslīgo atveru (stomu) kopšana un citas medicīniskas manipulācijas).
   4. Vispārējas tautsaimnieciskas nozīmes pakalpojuma sniegšanas teritorija – Talsu novada administratīvā teritorija.

**II. Vispārējas tautsaimnieciskas nozīmes pakalpojuma izpildes termiņš**

**un izbeigšanas kārtība**

* 1. Vispārējas tautsaimnieciskas nozīmes pakalpojuma sniegšanas termiņš tiek noteikts uz visu šī Līguma darbības laiku. Līgums stājas spēkā ar tā abpusējas parakstīšanas brīdi un ir spēkā līdz 2027.gada 31.decembrim.
  2. Puses var Līgumu uzteikt 6 (sešus) mēnešus iepriekš, rakstiski brīdinot par to otru pusi, ja:
  3. ja Centrālā finanšu un līgumu aģentūra (turpmāk - CFLA) uzraudzības ietvaros secina, ka projektu īstenošanas vietās nav nodrošināta vispārējas tautsaimnieciskas nozīmes pakalpojuma sniegšana Ministru kabineta noteikumu 475 4.2. apakšpunktā minētajām personām;
  4. ja izbeidzas priekšnoteikumi un pamats Pilnvarotajam sniegt vispārējas tautsaimnieciskas nozīmes pakalpojumu.

1. Izpildot šo Līgumu, tiek piemēroti MK noteikumi Nr.475 un EK lēmums 2012/21/ES.

**III. Vispārējas tautsaimnieciskas nozīmes pakalpojuma finansēšanas un kompensācijas kontroles noteikumi**

1. Pilnvarotais vispārējas tautsaimnieciskas nozīmes pakalpojuma sniegšanu finansē no šādiem finanšu līdzekļiem:
   1. Atveseļošanas fonda finansējuma atbilstoši MK noteikumiem Nr. 475;
   2. cita finansētāja finansējuma MK noteikumu Nr.475 ietvaros (ja attiecināms);
   3. Pilnvarotā pašu līdzfinansējuma.
2. Pašvaldība pēc projekta ieviešanas par vispārējas tautsaimnieciskas nozīmes pakalpojuma sniegšanu vienai personai, ievērojot MK noteikumus Nr. 475, apmaksā pakalpojumu, kura izmaksas nepārsniedz vidējo izmaksu līmeni, kas aprēķināts kā vidējā svērtā pakalpojuma izmaksas Talsu novada pašvaldības ilgstošas sociālās aprūpes institūcijās.
3. Pieņemot lēmumu par atbalsta piešķiršanu, Puses ievēro Eiropas Komisijas lēmuma [5. panta](https://likumi.lv/ta/id/334085#p5) nosacījumus par kompensāciju vispārējas tautsaimnieciskas nozīmes pakalpojuma sniegšanai. Nosakot kompensācijas apmēru, tiek piemērota Pašvaldības izstrādāta metodika par kompensācijas un pārkompensācijas aprēķināšanu.
4. Pilnvarotā īpašumā ir visi nepieciešamie resursi, tai skaitā aktīvi, lai varētu nodrošināt vispārējas tautsaimnieciskas nozīmes pakalpojumu.
5. Visā Līguma darbības termiņā tiek pārbaudīts un nodrošināts, ka kompensācija Talsu novada administratīvajā teritorijā visiem pakalpojumu sniedzējiem kopā nepārsniedz 15 000 000 EUR vidēji gadā atbilstoši EK lēmuma 2012/21/ES 2.panta 1.punkta a) apakšpunktam.
6. Līguma darbības termiņa beigās atbilstoši MK noteikumiem Nr.475 tiek nodrošināta pārmērīgas kompensācijas kontrole, kas tiek veikta atbilstoši Pašvaldības izstrādātajai metodikai par kompensācijas un pārkompensācijas aprēķināšanu.
7. Konstatējot pārmērīgu kompensāciju, Pilnvarotais ievēro MK noteikumus Nr.475 un metodikā noteiktos pārmērīgas kompensācijas atmaksas nosacījumus.
8. Pašvaldība, izskatot Pilnvarotā iesniegto atlīdzības maksājumu/kompensācijas iesniegumu, ņem vērā, ka pieprasāmā summa nevar pārsniegt summu, kas nepieciešama, lai segtu neto izmaksas, kas rodas, pildot sabiedrisko pakalpojumu sniegšanas pienākumus, tostarp saprātīgu peļņu (atbilstoši EK lēmuma 2012/21/ES 5.panta 1.punktam) un var lemt par attiecīgu atlīdzības maksājumu/kompensācijas piešķiršanu.
9. Pilnvaras devējs ne retāk kā reizi gadā veic pārbaudes par Pilnvarotajam piešķirto atlīdzības maksājumu/kompensāciju izlietojumu un tā atbilstību piešķiršanas mērķiem, kas atbilst EK lēmuma Nr. 2012/21/ES 5. un 6.pantam. Ja pārmērīgas kompensācijas summa nepārsniedz 10 % no vidējās gada kompensācijas summas, šādu kompensāciju var pārnest uz nākamo periodu un atskaitīt no kompensācijas summas, kas jāmaksā par minēto periodu. Bet, ja kompensācijas summa pārsniedz saskaņā ar EK lēmuma Nr. 2012/21/ES 5.pantu noteikto summu, tad Pilnvarotajam ir pienākums atmaksāt saņemto pārmērīgo kompensāciju.

**IV. Līdzēju atbildība**

1. Izpildot Līgumu, Puses apņemas sadarboties ar citām institūcijām atbilstoši savai kompetencei, lai veicinātu vispārējas tautsaimnieciskas nozīmes pakalpojuma pienācīgu izpildi.
2. Pilnvarotais atlīdzina Pašvaldībai zaudējumus šādos gadījumos:
   1. zaudējumi radušies Pilnvarotā prettiesiskas darbības vai bezdarbības rezultātā;
   2. Pilnvarotais nenodrošina vai pienācīgi nenodrošina Līguma ietvaros noteikto vispārējas tautsaimnieciskas nozīmes pakalpojumu.
3. **Pilnvarotā tiesības un pienākumi**
4. Pilnvarotajam ir tiesības rīkoties ar saņemtajiem finanšu līdzekļiem saskaņā ar Latvijas Republikas normatīvajiem aktiem, tajā skaitā MK noteikumiem Nr.475, un tikai vispārējas tautsaimnieciskas nozīmes pakalpojuma nodrošināšanas nolūkā.
5. Pilnvarotā pienākumi:
   1. veikt visas nepieciešamās darbības Pašvaldības, sabiedrības un valsts interesēs, kas tieši vai netieši nodrošinātu Līgumā noteiktā vispārējas tautsaimnieciskas nozīmes pakalpojuma izpildi;
   2. veikt darbības, kas nepieciešamas vispārējas tautsaimnieciskas nozīmes pakalpojuma sniegšanai saskaņā ar MK noteikumu Nr.475 noteikumiem un citiem normatīvajiem aktiem;
   3. uzturēt un atjaunot savus aktīvus, kas nepieciešami vispārējas tautsaimnieciskas nozīmes pakalpojuma nodrošināšanai, ievērojot MK noteikumu Nr.475 nosacījumus un citus normatīvos aktus;
   4. uzturēt un atjaunot nepieciešamo tehnisko aprīkojumu, lai nodrošinātu ģimeniskai videi pietuvināto aprūpes pakalpojumu izpildi;
   5. līdz 2027. gada 30. jūnijam nodrošināt vispārējas tautsaimnieciskas nozīmes pakalpojuma reģistrēšanu Sociālo pakalpojumu sniedzēju reģistrā;
   6. jautājumos, kas saistīti ar vispārējas tautsaimnieciskas nozīmes pakalpojuma sniegšanu un kurus Pilnvarotais ir tiesīgs izlemt patstāvīgi, Pilnvarotajam rīkoties kā krietnam un gādīgam saimniekam;
   7. nodrošināt vispārējas tautsaimnieciskas nozīmes pakalpojuma dokumentu pieejamību un uzglabāšanu atbilstoši normatīvajiem aktiem;
   8. ilgtspējas un ieguldījumu amortizācijas periodā vispārējas tautsaimnieciskas nozīmes pakalpojumam nodrošināt atsevišķu grāmatvedības uzskaiti un izsekojamību, skaidri nodalot mērķa grupas personām sniegto atbalstu ar nesaimniecisku raksturu;
   9. pilnvarojuma periodā un vismaz 10 gadus pēc pilnvarojuma perioda beigām saglabāt un nodrošināt pieejamību projekta izmaksu pamatojošiem dokumentiem, ar projektu saistītajai dokumentācijai un citai informācijai, kas ir nepieciešama, lai noteiktu, vai piešķirtais atbalsts ir atbilstošs komercdarbības atbalsta piešķiršanas nosacījumiem vispārējas tautsaimnieciskas nozīmes pakalpojumu sniegšanai;
   10. piecu darba dienu laikā sniegt Pašvaldībai paskaidrojumus Līguma 21.2.apakšpunktā noteiktajā gadījumā;
   11. piecu darba dienu laikā sniegt Pašvaldībai atskaiti Līguma 21.3.apakšpunktā noteiktajā gadījumā, atskaitē iekļaujot izpildes termiņus.

**VI. Pašvaldības tiesības un pienākumi**

1. Pašvaldības tiesības:
   1. kontrolēt Līguma izpildi;
   2. konstatējot Līguma nepienācīgu izpildi un neatbilstību MK noteikumiem Nr.475, ne vēlāk kā piecu darba dienu laikā no konstatācijas brīža, rakstiski informē Pilnvaroto par Līguma saistību nepienācīgu izpildi vai MK noteikumu Nr.475 neievērošanu, iesniedzot Pilnvarotajam pretenziju;
   3. rakstveidā uzdot Pilnvarotajam veikt nepieciešamās darbības vispārējas tautsaimnieciskas nozīmes pakalpojuma uzlabošanai.
2. Pašvaldības pienākumi:
   1. pēc Pilnvarotā lūguma sniegt precīzu informāciju un dokumentāciju, kas nepieciešama Līguma izpildei;
   2. sekmēt vispārējas tautsaimnieciskas nozīmes pakalpojuma nodrošināšanai nepieciešamo saskaņojumu un atļauju saņemšanu Pilnvarniekam;
   3. pilnvarojuma periodā un vismaz 10 gadus pēc pilnvarojuma perioda beigām saglabāt un nodrošināt pieejamību projekta izmaksu pamatojošiem dokumentiem, ar projektu saistītajai dokumentācijai un citai informācijai, kas ir nepieciešama, lai noteiktu, vai piešķirtais atbalsts ir atbilstošs komercdarbības atbalsta piešķiršanas nosacījumiem vispārējas tautsaimnieciskas nozīmes pakalpojumu sniegšanai.

**VII. Strīdu atrisināšana**

1. Jebkuras domstarpības, nesaskaņas vai strīdus, kas Pušu starpā var rasties Līguma izpildes laikā, Puses centīsies atrisināt savstarpējo sarunu ceļā. Ja vienošanās netiks panākta 30 (trīsdesmit) dienu laikā, tad strīdi tiks risināti Latvijas Republikas tiesā saskaņā ar Latvijas Republikas normatīvajiem aktiem un Līguma noteikumiem.
2. Puses atbild par šī Līguma neizpildi vai nepilnīgu izpildi otrai Pusei vai trešajām personām nodarītajiem zaudējumiem saskaņā ar spēkā esošajiem normatīvajiem aktiem.
3. Visas pretenzijas, kas Pusēm rodas vienai pret otru, ir noformējamas rakstveidā. Pretenzijas uzskatāmas par iesniegtām, ja tās nosūtītas otrai Pusei uz e-adresi.

**VIII. Nepārvaramas varas apstākļi**

1. Pilnvarotais nav atbildīgs par savlaicīgi vai nenodrošinātu vispārējas tautsaimnieciskas nozīmes pakalpojumu, ja Pašvaldība ar savu darbību vai bezdarbību ir radījusi šķēršļus Pilnvarotajam pildīt savas saistības.
2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas un/vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, ugunsgrēks, avārijas, katastrofas, epidēmijas, kara darbības, blokādes, valsts varas, pārvaldes institūciju un pašvaldību rīcība un to izdotie normatīvie akti, rīkojumi un lēmumi, kas būtiski ierobežo un aizskar Pušu tiesības un ietekmē uzņemto saistību izpildi, kā arī jebkuri citi apstākļi, kas nav pakļauti saprātīgai kontrolei.
3. Puse, kas atsaucas uz nepārvaramas varas un/vai ārkārtēja rakstura apstākļu darbību, nekavējoties par šādiem apstākļiem rakstveidā ziņo otrai Pusei. Ziņojumā jānorāda, kādā termiņā Puses ieskatā ir iespējama un paredzama viņa Līgumā paredzēto saistību izpilde.
4. Beidzoties nepārvaramas varas apstākļu darbībai, Pusei, kura atsaucas uz Līguma 27.punktu, 10 (desmit) darba dienu laikā jānosūta otrai Pusei rakstveida paziņojums, kas satur šo apstākļu seku novērtējumu attiecībā uz turpmāko Līguma saistību izpildīšanu.

**IX. Citi noteikumi**

1. Līgumu var grozīt, papildināt vai izbeigt, Pusēm savstarpēji vienojoties. Visi Līguma grozījumi, pielikumi un papildinājumi tiek noformēti rakstveidā un kļūst par Līguma neatņemu sastāvdaļu. Līguma grozījumi stājas spēkā no brīža (dienas), kad Puses tos ir parakstījušas.
2. Līguma saistības par pabeigtām atzīstamas tikai pēc tam, kad Puses izpildījušas savstarpējās saistības un starp tām ir pilnīgi nokārtoti savstarpējie norēķini.
3. Ja līdz Līguma darbības termiņa beigām starp Pusēm nav rakstiskas vienošanās pagarināt Līguma darbības laiku, tad šāds pilnvarojuma attiecību turpinājums nav uzskatāms par šī Līguma pagarinājumu.
4. Puses piekrīt un apstiprina, ka Līgumu slēdz, saskaņojot Pušu gribu, kas radusies brīvi – bez maldības, viltus vai spaidiem, Pusēm labprātīgi un pilnīgi vienojoties, un Puses saprot Līguma saturu, katrai no Pusēm ir tiesībspēja un rīcībspēja šī darījuma veikšanai, darījums ir nopietni gribēts un aiz tā nav apslēpts kāds cits darījums, ar to nav nolūks pievilt trešo personu vai izdarīt ko prettiesisku.
5. Katrai Pusei nekavējoties, bet ne vēlāk kā 3 (trīs) darba dienu laikā, ir jāziņo otrai Pusei par savas juridiskās adreses vai norēķinu rekvizītu maiņu.
6. Jebkādi mutvārdos izteikti Līguma papildinājumi netiks uzskatīti par Līguma nosacījumiem un visas izmaiņas un papildinājumi attiecībā uz šo Līgumu stāsies spēkā tikai pēc to noformēšanas rakstveidā un Pušu parakstīšanas.
7. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.
8. Parakstot šo Līgumu Puses apliecina, ka ir iepazinušās ar šī Līguma nosacījumiem, tie Pusēm ir saprotami un Puses apņemas tos pildīt un ievērot.
9. Ja kāds no šā Līguma nosacījumiem zaudē juridisko spēku, tad tas neietekmē citus šā Līguma noteikumus.
10. Līgums sagatavots un parakstīts elektroniski ar drošu elektronisko parakstu, kas satur laika zīmogu, un ir pieejams abām Pusēm.

**X. Pušu rekvizīti un paraksti**

|  |  |
| --- | --- |
| **Pašvaldība**  **Talsu novada pašvaldība**  Reģistrācijas Nr. 90009113532  Juridiskā adrese: Kareivju iela 7, Talsi,  Talsu novads, LV - 3201  Banka: AS “SEB banka”  Konta Nr. LV49UNLA0028700130033  Tālr.: 26398234  e-pasts: [pasts@talsi.lv](mailto:pasts@talsi.lv)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  */A.Rozenfelds/* | **Pilnvarotais**  **SIA “Magnum Social & Medical Care”** Reģistrācijas Nr. 54103141561  Juridiskā adrese: Labraga iela 11, Liepāja, Liepājas novads, LV – 3414,  Banka:  Konts:  Tālr.:  e-pasts:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /…………/ |